CELEX: 32017R1267
Language: sk
Date: 2017-07-11 00:00:00
Title: Vykonávacie nariadenie Komisie (EÚ) 2017/1267 z 11. júla 2017 o zatriedení určitého tovaru do kombinovanej nomenklatúry

14.7.2017   
            
            
               SK
            
            
               Úradný vestník Európskej únie
            
            
               L 183/3
            
         VYKONÁVACIE NARIADENIE KOMISIE (EÚ) 2017/1267
   z 11. júla 2017
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe odôvodnenia uvedeného v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväzných informácií o nomenklatúrnom zatriedení tovaru vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. júla 2017
      
         
            Za Komisiu
         
         
            v mene predsedu
         
         Stephen QUEST
         
            generálny riaditeľ
         
         
            Generálne riaditeľstvo pre dane a colnú úniu
         
      
   
   
      (1)  Ú. v. EÚ L 269, 10.10.2013, s. 1.
   
      (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).
   
      PRÍLOHA
      
                  Opis tovaru
               
               
                  Zatriedenie (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Výrobok vo forme jemného bieleho prášku bez vône pozostávajúci z guľôčok (veľkosť častíc < 10 μm) s hustotou približne 2,1 – 2,5 g/cm3.
                  Mikroguľôčky pozostávajú z nefelínu alebo nefelinického syenitu, ktorý bol zahriaty tak, aby bol materiál viac elipsovitý a aby sa zahladili ostré hrany. Výsledkom tohto postupu vytvára nefelín alebo nefelinický syenit sklovitý povrch. Nefelín a nefelinický syenit sú sodno-draselné hlinitokremičitany.
                  Výrobok sa používa ako aditívum do náterových farieb, filmov a fólií s cieľom znížiť hladinu prchavých organických zlúčenín, zvýšiť objem plnív, zlepšiť tvrdosť, pridať lesk a zabezpečiť odolnosť proti oderu a poškrabaniu.
               
               
                  2842 10 00 
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 2842  a 2842 10 00 .
                  Zatriedenie do položky 2529  je vylúčené, keďže sklovitý povrch nefelínu a nefelinického syenitu znamená, že jeho kryštalická štruktúra bola zahriatím zmenená (pozri poznámku 1 k 25. kapitole a aj vysvetlivky k harmonizovanému systému k 25. kapitole, Všeobecne, druhý odsek).
                  Zatriedenie do položky 2621  je vylúčené, keďže výrobok nie je troskou ani popolom, a ani zvyškom zo spaľovania komunálneho odpadu.
                  Zatriedenie do položky 3816  je vylúčené, keďže vo výrobku nie je pridané žiadne spojivo (pozri aj vysvetlivky k harmonizovanému systému k položke 3816 , prvý odsek).
                  Zatriedenie do položky 3824  je vylúčené, keďže položka s najšpecifickejším opisom sa má uprednostniť pred položkami so všeobecnejším opisom.
                  Zatriedenie do položky 6806  je vylúčené, keďže výrobok nie je expandovaným nerastným materiálom.
                  Zatriedenie do položky 6815  je vylúčené, keďže výrobok nie je hotovým výrobkom ani polotovarom z nerastných látok, ale skôr pomocným materiálom používaným pri výrobe výrobkov.
                  Výrobok sa preto má zatriediť pod číselný znak KN 2842 10 00  ako podvojné alebo komplexné kremičitany, vrátane hlinitokremičitanov, tiež chemicky definovaných.